CELEX: 32019D1742
Language: ro
Date: 2019-10-17 00:00:00
Title: Decizia de punere în aplicare (UE) 2019/1742 a Comisiei din 17 octombrie 2019 privind conformitatea ratelor unitare aplicate zonelor tarifare cu Regulamentele de punere în aplicare (UE) nr. 390/2013 și (UE) nr. 391/2013 [notificată cu numărul C(2019) 7333] (Text cu relevanță pentru SEE)

21.10.2019   
               
               
                  RO
               
               
                  Jurnalul Oficial al Uniunii Europene
               
               
                  L 267/9
               
            
         DECIZIA DE PUNERE ÎN APLICARE (UE) 2019/1742 A COMISIEI
         din 17 octombrie 2019
         privind conformitatea ratelor unitare aplicate zonelor tarifare cu Regulamentele de punere în aplicare (UE) nr. 390/2013 și (UE) nr. 391/2013
         
            [notificată cu numărul C(2019) 7333]
         
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 550/2004 al Parlamentului European și al Consiliului din 10 martie 2004 privind prestarea de servicii de navigație aeriană în cerul unic european (Regulamentul privind prestarea de servicii) (1), în special articolul 15 alineatul (4),
         având în vedere Regulamentul de punere în aplicare (UE) nr. 391/2013 al Comisiei din 3 mai 2013 de stabilire a unei scheme comune de tarifare pentru serviciile de navigație aeriană (2), în special articolul 17 alineatul (1) literele (d) și (e),
         întrucât:
         
                     (1)
                  
                  
                     Regulamentul de punere în aplicare (UE) nr. 391/2013 stabilește o schemă comună de tarifare pentru serviciile de navigație aeriană. Schema comună de tarifare este un element esențial pentru atingerea obiectivelor sistemului de performanță instituit prin articolul 11 din Regulamentul (CE) nr. 549/2004 al Parlamentului European și al Consiliului (3) și prin Regulamentul de punere în aplicare (UE) nr. 390/2013 al Comisiei (4).
                  
               
                     (2)
                  
                  
                     Decizia de punere în aplicare 2014/132/UE a Comisiei (5) stabilește obiectivele de performanță la nivelul Uniunii, inclusiv un obiectiv de rentabilitate pentru serviciile de navigație aeriană de rută, exprimat în costuri unitare determinate pentru furnizarea acestor servicii pentru a doua perioadă de referință, și anume 2015-2019.
                  
               
                     (3)
                  
                  
                     Conform articolului 17 alineatul (1) literele (b) și (c) din Regulamentul de punere în aplicare (UE) nr. 391/2013, Comisia trebuie să evalueze ratele unitare aplicabile zonelor tarifare, care au fost transmise Comisiei de statele membre în conformitate cu cerințele de la articolul 9 alineatele (1) și (2) din regulamentul de punere în aplicare respectiv. Această evaluare privește conformitatea ratelor unitare respective cu Regulamentele de punere în aplicare (UE) nr. 390/2013 și (UE) nr. 391/2013.
                  
               
                     (4)
                  
                  
                     Comisia a efectuat evaluarea ratelor unitare pentru 2019 cu sprijinul Unității de evaluare a performanțelor a Eurocontrol și cu sprijinul Biroului central pentru tarife de rută al Eurocontrol, utilizând datele și informațiile suplimentare furnizate de statele membre până la 1 iunie 2018 și până la 1 noiembrie 2018. Evaluarea efectuată de Comisie a ținut cont, de asemenea, de explicațiile oferite, precum și de corecțiile efectuate de statele membre asupra ratelor unitare pentru 2019 aplicabile serviciilor de rută.
                  
               
                     (5)
                  
                  
                     La 21 decembrie 2018, Grecia, Italia, Cipru și Malta, în calitate de membri ai blocului funcțional de spațiu aerian (FAB) BlueMed au prezentat noi obiective de performanță revizuite pentru FAB, bazate pe măsuri corective, dacă era cazul, pe care Comisia le-a evaluat ulterior. În ceea ce privește domeniul de performanță-cheie al capacității, Comisia a evaluat coerența acestor noi obiective revizuite pentru întârzierile aferente managementului fluxului de trafic aerian de rută, în conformitate cu toate criteriile stabilite la punctul 4 din anexa IV la Regulamentul de punere în aplicare (UE) nr. 390/2013. Această evaluare a demonstrat că noile obiective revizuite în cauză sunt coerente cu obiectivul de performanță relevant la nivelul Uniunii. Comisia a notificat statele membre în cauză în acest sens. În consecință, Italia ar trebui de asemenea să fie informată că rata unitară pentru 2018 este conformă cu Regulamentele de punere în aplicare (UE) nr. 390/2013 și (UE) nr. 391/2013.
                  
               
                     (6)
                  
                  
                     Comisia a primit asigurări din partea autorităților elene privind conformitatea costurilor determinate incluse în ratele unitare pentru anii 2017 și 2018 cu Regulamentul de punere în aplicare (UE) nr. 391/2013. Grecia ar trebui să fie informată că, pe baza informațiilor disponibile în prezent, ratele unitare de rută pentru zona tarifară a Greciei pentru anii 2017 și 2018 sunt conforme cu Regulamentele de punere în aplicare (UE) nr. 390/2013 și (UE) nr. 391/2013.
                  
               
                     (7)
                  
                  
                     De asemenea, Comisia a constatat, în conformitate cu articolul 17 alineatul (1) litera (d) din Regulamentul de punere în aplicare (UE) nr. 391/2013, că ratele unitare pentru 2019 aplicate zonelor tarifare de rută prezentate de Belgia, Bulgaria, Cehia, Danemarca, Germania, Estonia, Irlanda, Grecia, Spania, Franța, Croația, Italia, Cipru, Letonia, Lituania, Luxemburg, Ungaria, Malta, Țările de Jos, Austria, Polonia, Portugalia, România, Slovenia, Slovacia, Finlanda, Suedia și Regatul Unit sunt în conformitate cu Regulamentele de punere în aplicare (UE) nr. 390/2013 și (UE) nr. 391/2013. Statele membre respective ar trebui să fie informate cu privire la această constatare.
                  
               
                     (8)
                  
                  
                     Constatarea și notificarea faptului că ratele unitare aplicate zonelor tarifare sunt în conformitate cu Regulamentele de punere în aplicare (UE) nr. 390/2013 și (UE) nr. 391/2013 nu aduc atingere reexaminării și investigațiilor în curs prevăzute la articolul 16 din Regulamentul (CE) nr. 550/2004,
                  
               ADOPTĂ PREZENTA DECIZIE:
         
            Articolul 1
            Ratele unitare pentru 2019 aplicabile zonelor tarifare de rută stabilite în anexa la prezenta decizie sunt în conformitate cu Regulamentele de punere în aplicare (UE) nr. 390/2013 și (UE) nr. 391/2013.
         
         
            Articolul 2
            Rata unitară pentru zona tarifară de rută a Italiei pentru 2018, de 79,98 EUR, este în conformitate cu Regulamentele de punere în aplicare (UE) nr. 390/2013 și (UE) nr. 391/2013. Ratele unitare pentru zona tarifară de rută a Greciei, de 29,95 EUR pentru 2017 și de 31,47 EUR pentru 2018, sunt în conformitate cu Regulamentele de punere în aplicare (UE) nr. 390/2013 și (UE) nr. 391/2013.
         
         
            Articolul 3
            Prezenta decizie se adresează statelor membre.
         
         
            Adoptată la Bruxelles, 17 octombrie 2019.
            
               
                  Pentru Comisie
               
               Violeta BULC
               
                  Membru al Comisiei
               
            
         
         
            (1)  JO L 96, 31.3.2004, p. 10.
         
            (2)  Regulamentul de punere în aplicare (UE) nr. 391/2013 al Comisiei din 3 mai 2013 de stabilire a unei scheme comune de tarifare pentru serviciile de navigație aeriană (JO L 128, 9.5.2013, p. 31).
         
            (3)  Regulamentul (CE) nr. 549/2004 al Parlamentului European și al Consiliului din 10 martie 2004 de stabilire a cadrului pentru crearea cerului unic european (Regulamentul-cadru) (JO L 96, 31.3.2004, p. 1).
         
            (4)  Regulamentul de punere în aplicare (UE) nr. 390/2013 al Comisiei din 3 mai 2013 de instituire a unui sistem de performanță pentru serviciile de navigație aeriană și pentru funcțiile de rețea (JO L 128, 9.5.2013, p. 1).
         
            (5)  Decizia de punere în aplicare 2014/132/UE a Comisiei din 11 martie 2014 de stabilire a obiectivelor de performanță la nivelul Uniunii pentru rețeaua de management al traficului aerian și a pragurilor de alertă pentru a doua perioadă de referință 2015-2019 (JO L 71, 12.3.2014, p. 20).
      
      
         
            ANEXĂ
            
               RATE UNITARE DE RUTĂ PENTRU 2019
            
            
                         
                     
                     
                        Zona tarifară
                     
                     
                        Rată unitară de rută pentru 2019 în moneda națională (1)
                        
                     
                  
                        1
                     
                     
                        Belgia-Luxemburg
                     
                     
                        67,55
                     
                  
                        2
                     
                     
                        Bulgaria
                     
                     
                        61,17
                     
                  
                        3
                     
                     
                        Cehia
                     
                     
                        1029,20
                     
                  
                        4
                     
                     
                        Danemarca
                     
                     
                        425,18
                     
                  
                        5
                     
                     
                        Germania
                     
                     
                        63,63
                     
                  
                        6
                     
                     
                        Estonia
                     
                     
                        29,17
                     
                  
                        7
                     
                     
                        Irlanda
                     
                     
                        28,12
                     
                  
                        8
                     
                     
                        Grecia
                     
                     
                        30,45
                     
                  
                        9
                     
                     
                        Spania-Insulele Canare
                     
                     
                        49,82
                     
                  
                        10
                     
                     
                        Spania continentală
                     
                     
                        61,19
                     
                  
                        11
                     
                     
                        Franța
                     
                     
                        60,81
                     
                  
                        12
                     
                     
                        Croația
                     
                     
                        313,27
                     
                  
                        13
                     
                     
                        Italia
                     
                     
                        77,96
                     
                  
                        14
                     
                     
                        Cipru
                     
                     
                        31,84
                     
                  
                        15
                     
                     
                        Letonia
                     
                     
                        27,02
                     
                  
                        16
                     
                     
                        Lituania
                     
                     
                        42,75
                     
                  
                        17
                     
                     
                        Ungaria
                     
                     
                        9 765,46 
                     
                  
                        18
                     
                     
                        Malta
                     
                     
                        22,37
                     
                  
                        19
                     
                     
                        Țările de Jos
                     
                     
                        56,77
                     
                  
                        20
                     
                     
                        Austria
                     
                     
                        67,74
                     
                  
                        21
                     
                     
                        Polonia
                     
                     
                        175,02
                     
                  
                        22
                     
                     
                        Portugalia
                     
                     
                        24,68
                     
                  
                        23
                     
                     
                        România
                     
                     
                        140,60
                     
                  
                        24
                     
                     
                        Slovenia
                     
                     
                        59,51
                     
                  
                        25
                     
                     
                        Slovacia
                     
                     
                        49,69
                     
                  
                        26
                     
                     
                        Finlanda
                     
                     
                        49,88
                     
                  
                        27
                     
                     
                        Suedia
                     
                     
                        530,55
                     
                  
                        28
                     
                     
                        Regatul Unit
                     
                     
                        52,00
                     
                  
               (1)  Aceste rate unitare nu includ rata unitară administrativă pentru costurile de facturare și de percepere menționată la articolul 18 alineatul (1) din Regulamentul de punere în aplicare (UE) nr. 391/2013, care se aplică statelor părți la Acordul multilateral al Eurocontrol privind tarifele de rută aeriană.